
Primarul orașului Cernăuţi, Roman Kliciuk, a declarat în cadrul unei conferințe de 


presă lunare că intenţionează să renoveze Scuarul „Mihai Eminescu” situat pe 
strada Bandera în centrul orașului. În prezent, se caută surse de finanţare pentru 
acest proiect. 


Kliciuk a menţionat că pentru revitalizarea spațiului public din centrul orașului 
municipalitatea va apela atât la „diaspora română”, cât și la mediul de afacere locale și la 
mecenați, potrivit c4.com.ua. 


„Parcul Mihai Eminescu se află într-o stare proastă. Totul este descuamat și deteriorat. Un 
parc din centrul orașului nu ar trebui să arate astfel, mai ales că acolo se află monumentul 
unui distins om de cultură al vecinilor - prieteni, care ajută atât orașul, cât și țara în 


general. Este o obligație pentru noi să îl restaurăm”, a subliniat primarul orașului. 


În context, este important de menţionat că termenul „diasporă” nu a fost corect 
utilizat de către primar, întrucât românii din Cernăuţi sunt locuitori autohtoni ai 
orașului, nu au emigrat din România pe aceste meleaguri, scrie BucPress din 
Cernăuți. 


